CELEX: 32008R0393
Language: el
Date: 2008-04-30 00:00:00
Title: Κανονισμός (ΕΚ) αριθ. 393/2008 της Επιτροπής, της 30ής Απριλίου 2008 , σχετικά με την έγκριση της διμεθυλοδιηλεκτρικής ασταξανθίνης ως πρόσθετης ύλης ζωοτροφών (Κείμενο που παρουσιάζει ενδιαφέρον για τον ΕΟΧ)

1.5.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 117/20
            
         
      ΚΑΝΟΝΙΣΜΌΣ (ΕΚ) αριθ. 393/2008 ΤΗΣ ΕΠΙΤΡΟΠΉΣ
   
   της 30ής Απριλίου 2008
   σχετικά με την έγκριση της διμεθυλοδιηλεκτρικής ασταξανθίνης ως πρόσθετης ύλης ζωοτροφών
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1831/2003 προβλέπει την έγκριση των πρόσθετων υλών που χρησιμοποιούνται στη διατροφή των ζώων και τους όρους και τις διαδικασίες για τη χορήγηση της έγκρισης αυτής.
            
         
               (2)
            
            
               Σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκε αίτηση για την έγκριση του παρασκευάσματος που ορίζεται στο παράρτημα του παρόντος κανονισμού. Η εν λόγω αίτηση συνοδεύεται από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.
            
         
               (3)
            
            
               Η αίτηση αφορά την έγκριση του παρασκευάσματος διμεθυλοδιηλεκτρικής ασταξανθίνης ως πρόσθετης ύλης ζωοτροφών για το σολομό και την πέστροφα, το οποίο ταξινομείται στην κατηγορία πρόσθετων υλών «αισθητικές πρόσθετες ύλες».
            
         
               (4)
            
            
               Η Ευρωπαϊκή Αρχή για την Ασφάλεια των Τροφίμων («η Αρχή») κατέληξε, στη γνωμοδότηση της 17ης Οκτωβρίου 2007, στο συμπέρασμα ότι η διμεθυλοδιηλεκτρική ασταξανθίνη δεν έχει επιπτώσεις στην υγεία των ζώων, στην υγεία του ανθρώπου ή στο περιβάλλον (2). Επιπλέον, κατέληξε στο συμπέρασμα ότι η διμεθυλοδιηλεκτρική ασταξανθίνη δεν παρουσιάζει κανέναν άλλο κίνδυνο ο οποίος, σύμφωνα με το άρθρο 5 παράγραφος 2 του κανονισμού (ΕΚ) αριθ. 1831/2003, θα συνεπαγόταν άρνηση της έγκρισης. Η Αρχή κρίνει ότι δεν χρειάζεται να επιβληθούν ειδικές απαιτήσεις παρακολούθησης μετά τη διάθεση στην αγορά. Στην ίδια γνωμοδότηση εξετάζεται η έκθεση για τη μέθοδο ανάλυσης της πρόσθετης ύλης ζωοτροφών στις ζωοτροφές, που υπέβαλε το κοινοτικό εργαστήριο αναφοράς το οποίο ιδρύθηκε βάσει του κανονισμού (ΕΚ) αριθ. 1831/2003.
            
         
               (5)
            
            
               Από την αξιολόγηση του εν λόγω παρασκευάσματος διαπιστώνεται ότι πληρούνται οι όροι για τη χορήγηση άδειας σύμφωνα με το άρθρο 5 του κανονισμού (ΕΚ) αριθ. 1831/2003. Συνεπώς, η χρήση αυτού του παρασκευάσματος, όπως διευκρινίζεται στο παράρτημα του παρόντος κανονισμού, πρέπει να εγκριθεί.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παρασκεύασμα που παρατίθεται στο παράρτημα, και το οποίο ανήκει στην κατηγορία πρόσθετων υλών «αισθητικές πρόσθετες ύλες» και στη λειτουργική ομάδα «α) ii) χρωστικές ουσίες: ουσίες οι οποίες, όταν δοθούν στα ζώα, προσθέτουν χρώμα σε τρόφιμα ζωικής προέλευσης», εγκρίνεται ως πρόσθετη ύλη που μπορεί να χρησιμοποιείται στη διατροφή των ζώων υπό τους όρους που παρατίθενται στο εν λόγω παράρτημα.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Απριλίου 2008.
      
         
            Για την Επιτροπή
         
         Ανδρούλλα ΒΑΣΙΛΕΊΟΥ
         
         
            Μέλος της Επιτροπής
         
      
   
   
      (1)  ΕΕ L 268 της 18.10.2003, σ. 29. Κανονισμός όπως τροποποιήθηκε με τον κανονισμό (ΕΚ) αριθ. 378/2005 της Επιτροπής (ΕΕ L 59 της 5.3.2005, σ. 8).
   
      (2)  Γνώμη της επιστημονικής ομάδας για τις πρόσθετες ύλες και τα προϊόντα ή ουσίες που χρησιμοποιούνται στις ζωοτροφές σχετικά με την ασφάλεια και την αποτελεσματικότητα του παρασκευάσματος Carophyll® Stay-Pink (διμεθυλοδιηλεκτρική ασταξανθίνη) ως πρόσθετης ύλης ζωοτροφών για το σολομό και την πέστροφα. Εκδόθηκε στις 17 Οκτωβρίου 2007. Δελτίο EFSA (2007) αριθ. 574, σ. 1-25.
   
      ΠΑΡΑΡΤΗΜΑ
      
                  Αριθμός αναγνώρισης της πρόσθετης ύλης
               
               
                  Επωνυμία του κατόχου της άδειας
               
               
                  Πρόσθετη ύλη
               
               
                  Σύνθεση, χημικός τύπος, περιγραφή, αναλυτική μέθοδος
               
               
                  Είδος ή κατηγορία ζώων
               
               
                  Μέγιστη ηλικία
               
               
                  Ελάχιστη περιεκτικότητα
               
               
                  Μέγιστη περιεκτικότητα
               
               
                  Άλλες διατάξεις
               
               
                  Λήξη της περιόδου έγκρισης
               
            
                  mg/kg πλήρους ζωοτροφής με περιεκτικότητα σε υγρασία 12 %
               
            
                  Κατηγορία: αισθητικές πρώτες ύλες. Λειτουργική ομάδα: α) ii) χρωστικές ουσίες: ουσίες οι οποίες, όταν δοθούν στα ζώα, προσθέτουν χρώμα σε τρόφιμα ζωικής προέλευσης
               
            
                  2 α) ii) 165
               
               
                  —
               
               
                  Διμεθυλοδιηλεκτρική ασταξανθίνη
               
               
                  
                               
                           
                           
                              Δραστική ουσία:
                              
                                           
                                       
                                       
                                          Διμεθυλοδιηλεκτρική ασταξανθίνη
                                          (C50H64O10, CAS αριθ.: 578006-46-9)
                                       
                                    
                                           
                                       
                                       
                                          Διμεθυλοδιηλεκτρική ασταξανθίνη > 96 %
                                       
                                    
                                           
                                       
                                       
                                          Άλλα καροτενοειδή < 4 %
                                       
                                    
                        
                               
                           
                           
                              Σύνθεση πρόσθετης ύλης:
                              Μορφοποιημένη σε οργανική μήτρα
                           
                        
                               
                           
                           
                              Κριτήρια καθαρότητας:
                              
                                           
                                       
                                       
                                          Οξείδιο τριφαινυλοφωσφίνης (TPPO) ≤ 100 mg/kg πρόσθετης ύλης
                                       
                                    
                                           
                                       
                                       
                                          Διχλωρομεθάνιο: ≤ 600 mg/kg πρόσθετης ύλης
                                       
                                    
                        
                               
                           
                           
                              Αναλυτικές μέθοδοι
                              Υγρή χρωματογραφία υψηλής απόδοσης (HPLC) σε συνδυασμό με υπεριώδη ανίχνευση (UV) (1)
                              
                           
                        
               
                  Σολομοί και πέστροφες
               
               
                  —
               
               
                  —
               
               
                  138
               
               
                  
                              1.
                           
                           
                              Η χρήση της επιτρέπεται από την ηλικία των 6 μηνών και μετά και από το βάρος των 50 g και περισσότερο.
                           
                        
                              2.
                           
                           
                              Για τη χρήση της σε ιχθυοτροφές, η πρόσθετη ύλη θα πρέπει να μορφοποιηθεί και να σταθεροποιηθεί κατάλληλα με εγκεκριμένα αντιοξειδωτικά. Εάν χρησιμοποιηθεί αιθοξυκίνη για τη μορφοποίηση, η περιεκτικότητα σε αιθοξυκίνη δηλώνεται στην ετικέτα.
                           
                        
                              3.
                           
                           
                              Εάν η διμεθυλοδιηλεκτρική ασταξανθίνη αναμειγνύεται με κανθαξανθίνη και με άλλες πηγές ασταξανθίνης, η συνολική συγκέντρωση του μείγματος δεν υπερβαίνει τα 100 mg ισοδυνάμων ασταξανθίνης (2) ανά kg πλήρους ιχθυοτροφής.
                           
                        
               
                  21 Μαΐου 2018
               
            
         (1)  Περισσότερες πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του κοινοτικού εργαστηρίου αναφοράς: www.irmm.jrc.be/crl-feed-additives
      
         (2)  1,38 mg διμεθυλοδιηλεκτρικής ασταξανθίνης ισοδυναμεί με 1 mg ασταξανθίνης.